Tesouro de Binnington Carr

O tesouro de Binnington Carr é un tesouro de moedas romanas de prata que data de finais do século I d. C., composto por 12 denarios de prata e unha campá de aliaxe de cobre."Monument Number 64828". Historic England Research Records (Heritagegateway.org.uk).  

 Achado 
O tesouro apareceu no transcurso duns traballos agrícolas nunha leira en Binnington, preto de Willerby, Yorkshire Norte, cara ao ano 1876.  

 Contido 

A ducia de moedas de prata que compoñen o tesouro son denarios romanos, un de Xulio César (49 - 44 a. C.), un de Nerón (54 - 68 d. C.), tres de Vitelio (68 d.C.) e sete de Vespasiano (69 - 79 d. C.).Eckardt, H.; Williams, S. (2018). "The Sound of Magic? Bells in Roman Britain". En Britannia. 49: 179-210. 

As moedas apareceron aloxadas no interior dunha campá de aliaxe de cobre."Binnington Carr Hoard: bell". York Museums Trust. Á campá faltáballe o badalo, e só quedaban restos do que fora unha grampa de fierro para a pendurar.

 Conservación 
O achado chegou a mans de George Edson cara a 1881, e logo foi adquirido polo cóengo J. R. Raine na venda levada a cabo por George Edson, en 1891.

Posteriormente tanto as moedas como a campá pasaron ao Museo de Yorkshire, en York, de cuxa colección permanente forman parte."Binnington Carr Hoard: denarius". York Museums Trust.

En 2014, o tesouro incluíuse nunha exposición en liña de Google Arts & Culture titulada Yorkshire Hoards."Yorkshire Hoards". Google Arts & Culture."Binnington Barr hoard bell". Google Arts & Culture."Binnington Barr hoard denarius". Google Arts & Culture.

 Notas 

 Véxase tamén 

 Bibliografía 

 Bland, R. (2018). Coin Hoards and Hoarding in Roman Britain AD 43-c.498. British Numismatic Society / Spink. ISBN 9781907427794

 Outros artigos 

 Tesouro

Categoría:Tesouros monetarios
Categoría:Arqueoloxía en Inglaterra
Categoría:Tesouros romanos